
RAPORT DE SPECIALITATE
privind prelungirea contractului de închiriere  pentru imobilul situat în Timişoara, str. Piaţa Unirii nr. 7 în care îşi desfăşoară activitatea clasele I-IV ale Liceului Teoretic “Nikolaus Lenau”



Având în vedere Expunerea de motive a Primarului Municipiului Timişoara şi Proiectul de hotărâre privind prelungirea contractului de închiriere pentru imobilul situat în Timişoara, str. Piaţa Unirii nr. 7 în care îşi desfăşoară activitatea clasele I-IV ale Liceului Teoretic “Nikolaus Lenau”, prin care se propune prelungirea contractului de închiriere nr. 1729/17.07.2009
Facem următoarele precizări:
Imobilul compus din construcţii şi teren, situat în Timişoara Piaţa Unirii nr.7, având destinaţia de unitate de învăţământ a fost retrocedat Episcopiei Romano-Catolice de Timişoara prin Decizia nr. 314/24.06.2004 a Guvernului României, “Comisia Specială de Retrocedare a unor bunuri imobile care au  aparţinut cultelor religioase din România”. 
Pentru acest imobil a fost încheiat contractul de închiriere nr. 1729 din 17.07.2009, având ca obiect închirierea imobilului situat în municipiul Timişoara, str. Piaţa Unirii nr. 7, pentru desfăşurarea procesului de învăţământ, clasele I-IV ale Liceului Teoretic “Nikolaus Lenau”, contract prelungit prin actul adiţional nr. 1/2013, actul adiţional nr. 2/2017.
Prin adresa  nr. 1523/2017, înregistată la Primăria Municipiului Timişoara sub nr. SC2017-021844 din 31-08-2017,  Episcopia Romano-Catolică de Timişoara solicită  prelungirea contractului de închiriere  pentru imobilul din Timişoara, str. Piaţa Unirii nr. 7 pentru desfăşurarea activităţii de învăţământ - clasele I-IV ale Liceului Teoretic   “Nikolaus Lenau” pe o perioadă de 2(două) luni, în aceleaşi condiţii.
Prin adresele nr. 1074/2017 şi nr. 1523/2017,  Episcopia Romano-Catolică de Timişoara solicită renegocierea chiriei lunare pentru imobilul situat în Timişoara, str. Piaţa Unirii nr. 7 întrucât nu a mai fost modificată din anul 2009.
Serviciul Şcoli - Spitale prin adresa nr. SC2017-16045/29.06.2017 a înaintat  Comisiei de Negociere cu Terţii a Consiliului Local  documentaţia în vederea demarării procedurii de negociere a cuantumului chiriei şi perioada de  închiriere. 
În intervalul de timp următor urmează să se convoace Comisia de Negociere cu Terţii a Consiliului Local pentru renegocierea chiriei pentru imobilul descris mai sus, la solicitarea propietarului imobilului- Episcopia Romano-Catolică de Timişoara.
Având în vedere prevederile Legii nr. 1/2011 educaţiei naţionale, art. 20, alin.1: “Autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea  precum şi faptului că în prezent nu dispunem de altă locaţie pentru mutarea activităţii de învăţământ – clasele I-IV ale Liceului Teoretic Nikolaus Lenau apreciem că :
· Proiectul de hotărâre privind prelungirea contractului de închiriere  pentru imobilul situat în Timişoara, str. Piaţa Unirii nr. 7 în care îşi desfăşoară activitatea clasele I-IV ale Liceului Teoretic “Nikolaus Lenau” şi întocmirea actului adiţional conform anexei care va  face parte integrantă din hotărâre,  îndeplineşte condiţiile pentru a fi supus dezbaterii  Consiliului Local al Municipiului Timişoara.

